তৃণমূলের ধরনা’র মাঝেই রবিবার কলকাতায় কমিশনের ফুল বেঞ্চ!

ওয়েব ডেস্ক : এসআইআর-এ (SIR) বাদ গিয়েছে বহু ভোটারের নাম। অনেকের নাম এখনও বিচারাধীন। সে সব নিয়ে গত ৬ মার্চ, শুক্রবার থেকে ডেরিনা ক্রসিংয়ে ধর্না দিচ্ছেন মুখ্যমন্ত্রী মমতা বন্দ্যোপাধ্যায় (Mamata Banerjee)। আর সেখান থেকে গ্যাসের দাম বাড়ানোর জন্য প্রতিবাদ দেখালো তৃণমূল (TMC)। এদিন কালো শাড়ি পড়ে প্রতিবাদ দেখালেন তৃণমূলের মহিলা সদস্যরা।

থালা-কড়াই বাজিয়ে গ্যাসের মূল্যবৃদ্ধির প্রতিবাদ জানান চন্দ্রিমা ভট্টাচার্য, শশী পাঁজা, কৃষ্ণা চক্রবর্তী-সহ মহিলা নেত্রীরা। অন্যদিকে রবিবার বিকেলে কলকাতায় আসছে নির্বাচন কমিশনের (Election Commission) ফুল বেঞ্চ। সঙ্গে আসবেন চিফ ইলেকশন কমিশনার জ্ঞানেশ কুমার। জানা যাচ্ছে, ইতিমধ্যে শহরে পৌঁছে গিয়েছেন ডেপুটি ইলেকশন কমিশনার জ্ঞানেশ ভারতী। সূত্রের খবর, ১০ মার্চ পর্যন্ত চলতে পারে একাধিক বৈঠক। তার পরেই ভোটের নির্ঘন্ট ঘোষণা করতে পারে কমিশন।

আরও খবর : ‘বাংলার মাটি দুর্জয় ঘাঁটি’ ভোটের আবহে নারী দিবসে কেন্দ্রকে কড়াবার্তা মমতার

অন্যদিকে যেদিন শহরে আসছে কমিশনের ফুল বেঞ্চ। সে দিন তৃণমূলের ধরনা পড়েছে তৃতীয় দিনে। সকাল থেকে বিক্ষোভ দেখাচ্ছেন তৃণমূলের নেতা কর্মীরা। কোনও বৈধ ভোটারের নাম যেন বাদ না যায়, তার জন্য স্বয়ং ধরনা দিচ্ছেন মুখ্যমন্ত্রী মমতা বন্দ্যোপাধ্যায় (Mamata Banerjee)।

অন্যদিকে কলকাতায় আসার আগে মুখ্য নির্বাচন কমিশনার জ্ঞানেশ কুমার বলেছেন, ভোটারদের অধিকার রক্ষার্থেই এই প্রক্রিয়া চালানো হয়েছে। কিন্তু আন্ডার অ্যাজুডিকেশন বা বিচারাধীন ৬০ লক্ষ ভোটারের ভবিষ্যত নিয়ে কিছু বলেননি তিনি। যার ফলে ভোটের আগে একাধিক বিষয় নিয়ে উত্তপ্ত গোটা রাজ্য।